সরকারি স্কুলে প্রথম শ্রেণীতে পরীক্ষা নেয়া হয় বাংলা ইংরেজি গণিত পরিবেশ পরিচিতি, ধর্ম, চারুকলা/কারুকলা ও নামেই সংগীত একটা বিষয় আছে যার শিক্ষক নেই। ৫ম শ্রেণীর কথায় পরে আসছি দ্বিতীয় শ্রেণীতে পার্টস অব স্পিস পড়ানো হয় এমন অনেক স্কুল আছে যেখানে সাধারণ ঘরের ছেলেমেয়েরা পড়ে। আর হেন কিছু নেই যা তৃতীয় শ্রেণীতে পড়ানো হয় না। সে সরকারি হোক আর যে স্কুলই হোক। কোন কোন বিষয়ের কারিকুলাম এবং তার প্রশ্নপত্র দেখলে এমন মনে হতে পারে যে, এ বিষয়ে জীবনে যেন আর কিছু পড়ার প্রয়োজন হবে না ওদের। তৃতীয় শ্রেণীতেই সব পড়িয়ে শেষ করতে হবে। তৃতীয় শ্রেণীতে সরকারি স্কুলে বাংলা, ইংরেজি, গণিত, ইসলাম ও নৈতিক শিক্ষা, বাংলাদেশ ও বিশ্বপরিচয এবং প্রাথমিক বিজ্ঞান বিষয়ে পড়ান হয়। এ ছয়টি বিষয়ের এবং তার সঙ্গে সহায়ক বইয়ের পাঠ্যসূচি এবং সেই মোতাবেক পরীক্ষার প্রশ্নপত্র পাশাপাশি এখানে তুলে ধরা গেলে সেটা দেখে আমি মনে করি যে কোন পাঠক মনে মনে হলেও একবার না বলে পারবেন না যে, কী করে আমাদের শিশুরা এত লেখাপড়া করছে।